ཀྲུང་གུང་ཀྲུང་དབྱང་ཆབ་སྲིད་ཅུའུ་ཡི་རྒྱུན་ལས་ཨུ་ཡོན་ལི་ཀྲན་ཧྲུའུ་ཧུའུ་པེ་འཐུས་ཚབ་ཚོགས་པའི་གྲོས་ཞིབ་ལ་ཞུགས།ཁོང་གིས་གསུངས་རྒྱུར།ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་བར་བསླེབས་ཏེ།བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གི་འགོ་ཁྲིད་བརྟན་པོ་ངེས་པར་དུ་རྒྱུན་འཁྱོངས་བྱེད་པ་དང་།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་མཛུབ་སྟོན་ངེས་པར་དུ་རྒྱུན་འཁྱོངས་བྱེད་དགོས།འཐུས་མི་ཡོངས་ཀྱིས་རྩ་ཁྲིམས་བཟོ་བཅོས་བྱེད་པར་ངོས་འཛིན་གཅིག་གྱུར་དང་།རྩ་ཁྲིམས་ཀྱི་ནང་དོན་ཁ་ཤས་ལ་བཟོ་བཅོས་བྱེད་པར་ངོས་འཛིན་གཅིག་གྱུར་ཡོང་བར་བྱས།རྩ་ཁྲིམས་ལ་བཟོ་བཅོས་བྱེད་པ་ནི་དུས་རབས་ཀྱི་དགོས་མཁོ་དང་ལས་དོན་གྱི་དགོས་མཁོ་ཡིན་ལ།དམངས་འདུན་དང་མཐུན་པས།ཏང་དང་རྒྱལ་ཁབ་ཀྱི་ལས་དོན་འཕེལ་རྒྱས་སུ་གཏོང་བར་ཤུགས་རྐྱེན་གཏིང་ཟབ་པ་ཐོན་སྲིད་ཟེར།